text: Strikke-nisser på spil i Skærbæk
  01 december 2014 kl. 08.58
  Måske inspireret af Den Store Strikkedyst på TV SYD har en flok strikkeglade nisser været på spil i Skærbæk mellem Tønder og Ribe, hvor hovedgaden er udsmykket med strikket julepynt i alle former.
  Gennem hele gaden er træerne pyntet med strikket julepynt i alle farver. Her er flettede julehjerter, nissehuer i alle størrelser, faconer og mønstre, og mange andre julerier.
  Det er en ukendt gruppe lokale strikkeglade, der står bag den utraditionelle jule-udsmykning, som trækker mange nysgerrige til og spreder juleglæde i vadehavsbyen.
  